Document ID: 32008R0067

KOMISSION ASETUS (EY) N:o 67/2008,
annettu 25 päivänä tammikuuta 2008,
alkoholin täydellistä denaturointia koskevien menetelmien molemminpuolisesta tunnustamisesta valmisteverottomuutta varten annetun asetuksen (EY) N:o 3199/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon alkoholin ja alkoholijuomien valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/83/ETY (1) ja erityisesti sen 27 artiklan 4 kohdan,
sekä katsoo seuraavaa:
(1)
Komission asetuksessa (EY) N:o 3199/93 (2) säädetään, että direktiivin 92/83/ETY 27 artiklan 1 kohdan a alakohdan mukaisesti alkoholin täydelliseen denaturointiin jäsenvaltioissa käytettävät denaturoimisaineet luetellaan mainitun asetuksen liitteessä.
(2)
Direktiivin 92/83/ETY 27 artiklan 1 kohdan a alakohdan mukaan jäsenvaltioiden on vapautettava valmisteverosta alkoholi, joka on kokonaan denaturoitu jonkin jäsenvaltion määräysten mukaisesti, jos näistä määräyksistä on asianmukaisesti ilmoitettu ja ne on hyväksytty kyseisen artiklan 3 ja 4 kohdassa säädetyin edellytyksin.
(3)
Bulgaria ja Romania ovat ilmoittaneet denaturoimisaineet, joita niiden on tarkoitus käyttää.
(4)
Komissio on toimittanut Bulgarian ilmoituksen muille jäsenvaltioille 1 päivänä tammikuuta 2007 ja Romanian ilmoituksen 9 päivänä tammikuuta 2007.
(5)
Ilmoitettuja määräyksiä on vastustettu. Tästä syystä on asianmukaisesti noudatettu direktiivin 92/83/ETY 27 artiklan 4 kohdassa tarkoitettua menettelyä, ja Bulgarian ja Romanian ilmoittamat määräykset olisi sisällytettävä asetuksen (EY) N:o 3199/93 liitteeseen.
(6)
Sen vuoksi asetusta (EY) N:o 3199/93 olisi muutettava.
(7)
Tässä asetuksessa säädetyt toimenpiteet ovat valmisteverokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 3199/93 liite tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 2008.

Labels: 7
2
17